Վիլյան

Վիլյան Բորժես դա Սիլվա (բրետոներեն՝ Willian Borges da Silva, ավելի հայտնի է որպես Վիլյան, օգոստոսի 9, 1988(1988-08-09), Ribeirão Pires, Սան Պաուլու, Բրազիլիա), բրազիլացի ֆուտբոլիստ, «Չելսի» ակումբի և Բրազիլիայի հավաքականի կիսապաշտպան։


== Ակումբային կարիերա ==
Վիլյանի առաջին պրոֆեսիոնալ ակումբը եղել է Սան Պաուլոյի «Կորինտիանս» ակումբը։ Բրազիլիայի առաջնությունում նա մասնակցել է 16 խաղի և խփել 2 գոլ։
2007 թվականի ամռանը նա տեղափոխվել է Դոնեցկի «Շախտյոր» ակումբ, որտեղ գլխավոր մարզիչն էր Միրչա Լուչեսկուն։ Տրանսֆերի արժեքը կազմել է 14 000 000 եվրո։ Դոնեցկի ակումբում Վիլյանը ցուցադրել է բարձր որակի խաղ և դարձել «Շախտյորի» բրազիլական պլեյադան ներկայացնող լավագույն խաղացողներից մեկը։ Թիմի կազմում կիսապաշտպանը չորս անգամ դարձել է Ուկրաինայի չեմպիոն 2007-2008, 2009-2010, 2010-2011 և 2011-2012 մրցաշրջաններում և երեք անգամ նվաճել Ուկրաինայի գավաթը 2007-2008, 2010-2011 և 2011-2012 մրցաշրջաններում։ 2010 թվականին դարձել է Ուկրաինայի սուպերգավաթակիր, իսկ 2008-2009 մրցաշրջանում նվաճել է ՈւԵՖԱ գավաթը։ Ուկրաինայի առաջնությունում Վիլյանն անցկացրել է 140 խաղ և խփել 20 գոլ, իսկ Ուկրաինայի գավաթի խաղարկություններում մասնակցել է 24 խաղի, որոնցում խփել է 6 գոլ։ Նա խաղացել է նաև Ուկրաինայի երիտասարդական առաջնությունում, որտեղ խփել է 1 գոլ։
2013 թվականի փետրվարի 1-ին 35 մլն եվրոյով տեղափոխվել է Մախաչկալայի «Անժի» ակումբ։ Այդ տրանսֆերը եղել է իր արժողությամբ երրորդը ռուսական ֆուտբոլում Հալքի և Ակսել Վիտցելի՝ «Զենիթ» ակումբ տեղափոխվելուց հետո։ «Սպորտ-Էքսպրես» թերթի տվյալներով՝ նոր թիմում Վիլյանի աշխատավարձը տարեկան կազմում էր 2500.000 եվրո։ Սակայն Վիլյանը Ռուսաստանում իրեն լավ դրսևորել չի կարողացել. նրան սկզբում  խանգարում էր վնասվածքը, ապա «Անժին» հայտարարել է իր զարգացման ուղղությունը փոխելու մասին և ստիպված է եղել հրաժարվել բարձր աշխատավարձ ունեցող բրազիլացու ծառայություններից։
2013 թվականի օգոստոսի 25-ին անգլիական «Չելսի» ակումբի պաշտոնական կայքում հայտարարվել է, որ ակումբը համաձայնության է եկել Մախաչկալայի ակումբի հետ բրազիլացի կիսապաշտպանի՝ Վիլյանի տեղափոխության մասին։ Օգոստոսի 28-ին բրազիլացի խաղացողը տեղափոխվել է «Չելսի» ակումբ, որտեղ հանդես է եկել 22 համարի ներքո։ Տրանսֆերի արժեքը կազմել է 30 մլն ֆունտ։ Աստիճանաբար Վիլյանը կարողացել է տեղ զբաղեցնել «Չելսի» ակումբի հիմնական կազմում և դառնալ ակումբի առաջատարներից մեկը։ 2016 թվականի արդյունքներով բրազիլացին ճանաչվել է «Չելսի» ակումբի լավագույն խաղացող։


== Կարիերան հավաքականում ==
Բրազիլիայի մինչև 20 տարեկանների հավաքականի կազմում Վիլյանը մասնակցել է Հարավային Ամերիկայի երիտասարդական առաջնությանը, որը կայացել է 2007 թվականին։ Վիլյանը մրցաշրջանի ընթացքում անցկացրել է 8 խաղ։  2007 թվականին մասնակցել է Կանադայում կայացած աշխարհի երիտաարդական առաջնությունը և անցկացրել երեք խաղ։
2011 թվականի օգոստոսի 27-ին Բրազիլիայի հավաքականի կազմում Վիլյանը մասնակցել է Գաբոնի և Եգիպտոսի հավաքականների հետ խաղերին։ Երկու հանդիպումներում էլ խաղադաշտ է դուրս եկել երկրորդ խաղակեսում։


== Անձնական կյանք ==
2011 թվականի ամռանը Վիլյանն ամուսնացել է Վանեսա Մարտինսի հետ։ Հարսանիքի ժամանակ որպես վկա հանդես են եկել «Շախտյորում» Վիլյանի խաղընկեր Ժադսոնն ու նրա կինը՝ Ռենատան։ 2012 թվականի փետրվարին ծնվել են Վիլյանի երկու դուստրերը՝ Վալենտինան և Մանուելլան։


== Ելույթների վիճակագրություն ==


=== Ակումբային վիճակագրություն ===
2016 թվականի օգոստոսի 27 -ի դրությամբ


=== Վիճակագրությունը հավաքականում ===
2016 թվականի մայիսի 15 -ի դրությամբ


=== Խաղերը և գոլերը հավաքականի կազմում ===
2016 թվականի մայիսի 15 -ի դրությամբԸնդհանուր՝ 34 խաղ / 6 գոլ, 24 հաղթանակ, 6 ոչ-ոքի, 4 պարտություն


== Ձեռքբերումներ ==
Ակումբային
 «Շախտյոր»

Պրեմիեր Լիգայի չեմպիոն (4) − 2007-2008, 2009-2010, 2010-2011, 2011-2012
Ուկրաինայի գավաթակիր (3) − 2008, 2011, 2012
Ուկրաինայի սուպերգավաթակիր (3) − 2008, 2010, 2012
ՈւԵՖԱ-ի գավաթակիր − 2009
Ընդհանուր՝ 11 տիտղոս «Չելսի»

Պրեմիեր Լիգայի չեմպիոն (2) − 2014-2015, 2016-2017
Ֆուտբոլի լիգայի գավաթակիր − 2015
Ընդհանուր՝ 3 տիտղոս Բրազիլիայի հավաքական

Հարավային Ամերիկայի մինչև 21 տարեկանների առաջնության չեմպիոն − 2007Անձնական

«Արիության համար» II աստիճանի շքանշանի ասպետ − 2009
Ուկրաինայի սպորտի վաստակավոր վարպետ − 2009
Ուկրաինայի առաջնության լավագույն խաղացող − 2011
Տարվա լավագույն խաղացող «Չելսիի» երկրպագուների վարկածով − 2016
Տարվա լավագույն խաղացող «Չելսիի» ֆուտբոլիստների վարկածով − 2016


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը Archived 2014-06-26 at the Wayback Machine. Chelsea-fc.ru կայքում (ռուս.)
Ֆուտբոլիստի էջը Archived 2016-02-01 at the Wayback Machine. Chelseafc.com կայքում (անգլ.)
Վիճակագրություն FIFA-ի կայքում(անգլ.)
Ֆուտբոլիստի էջը Worldfootball.net կայքում (անգլ.)
Ֆուտբոլիստի էջը Football-lineups.com(անգլ.)
Վիճակագրությունը National Football Teams կայքում(անգլ.)